A BIZOTTSÁG HATÁROZATA
(2002. augusztus 13.)
a tejre és a tejtermékekre vonatkozó behozatali szabályok alkalmazására vonatkozó részletes szabályok megállapításáról és vámkontingensek megnyitásáról szóló 1374/98/EK rendelet 5. cikke alapján az Új-Zélandról behozott vaj gyártási folyamatra jellemző zsírtartalma szórásának megállapításáról szóló 2001/651/EK határozat módosításáról, valamint a 2000/432/EK határozat hatályon kívül helyezéséről
[az értesítés a C(2002) 3157 számú dokumentummal történt]
(2002/667/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 509/2002/EK bizottsági rendelettel1 módosított, a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre2,
tekintettel a legutóbb az 1165/2002/EK rendelettel3 módosított, a tejre és tejtermékekre vonatkozó behozatali szabályok és a vámkontingensek megnyitása tekintetében az 1255/1999/EK tanácsi rendelet alkalmazására vonatkozó részletes szabályok megállapításáról szóló, 2001. december 14-i 2535/2001/EK bizottsági rendeletre4 és különösen annak 40. cikke (1) bekezdésére,
mivel:
(1) A 2535/2001/EK rendelet IV. melléklete megállapítja a rendelet III. A mellékletének 09.4589 kontingensszáma alá tartozó szokásos piacra jutási kontingens alapján a Közösség területén szabad forgalomba bocsátott új-zélandi vaj zsírtartalmának ellenőrzésére szolgáló eljárást. Ez az eljárás statisztikai elveken alapszik. Ennek az eljárásnak lényeges eleme a Közösség területén a szabad forgalomba bocsátásra vonatkozó vámáru-nyilatkozat benyújtásának helye szerinti tagállamok ellenőrző hatóságai által már előre ismert, valamely meghatározott előírás alapján, valamely meghatározott gyártóüzemben készített vaj gyártási folyamatra jellemző zsírtartalma szórásának használata. A gyárak azonosítását és a megfelelő gyártási folyamatra jellemző szórásokat a 2001/651/EK bizottsági határozat5 tartalmazza.
(2) Az új-zélandi Mezőgazdasági és Erdészeti Minisztérium Élelmiszerbiztosítási Hatósága (MAF Food) 2002. július 5-én kelt levelében értesítette a Bizottságot az újonnan bejegyzett gyárak nevéről és néhány esetben az újonnan bejegyzett gyárak számáról. A 2001/651/EK határozat mellékletét ezért módosítani kell,
ELFOGADTA EZT A HATÁROZATOT:
1. cikk
A 2001/651/EK határozat mellékletének helyébe e határozat melléklete lép.
2. cikk
Ezt a határozatot azokra a vajimportokra kell alkalmazni, amelyek tekintetében az IMA 1 bizonyítványokat e határozatnak az Európai Közösségek Hivatalos Lapjában való kihirdetése időpontját követő 3. naptól állították ki.
3. cikk
Ennek a határozatnak a tagállamok a címzettjei.
Kelt Brüsszelben, 2002. augusztus 13-án.